హోం మంత్రిత్వ శాఖ
ప్రధాని మోదీ నాయకత్వంలో రోజ్గార్ మేళాల ద్వారా దాదాపు 6 లక్షల నూతన ఉద్యోగాలు.. కేంద్ర సహాయ మంత్రి శ్రీ రాజీవ్ చంద్రశేఖర్
ప్రభుత్వంలో ఉండటమంటే సేవ, పాలన, పేద, బలహీన వర్గాల సంక్షేమం కోసం పనిచేయడమే... శ్రీ రాజీవ్ చంద్రశేఖర్
వికసిత భారతదేశం లక్ష్యాన్ని యువ భారతదేశం సాకారం చేస్తుంది... శ్రీ రాజీవ్ చంద్రశేఖర్
ఈరోజు హైదరాబాద్లో జరిగిన 8వ విడత రోజ్గార్ మేళా లో ప్రసంగించిన శ్రీ రాజీవ్ చంద్రశేఖర్
ఈరోజు హైదరాబాద్లో జరిగిన 8వ విడత రోజ్గార్ మేళా లో కేంద్ర నైపుణ్యాభివృద్ధి, వ్యవస్థాపక, ఎలక్ట్రానిక్స్, ఐటీ శాఖ సహాయ మంత్రి శ్రీ రాజీవ్ చంద్రశేఖర్ పాల్గొన్నారు. హైదరాబాద్ సీఆర్పీఎఫ్ క్యాంపస్ లో జరిగిన కార్యక్రమంలో పాల్గొని ప్రసంగించిన శ్రీ చంద్రశేఖర్ ప్రపంచ శక్తిగా భారతదేశం అవతరిస్తున్న తీరు, దేశంలో యువతకు లభిస్తున్న అవకాశాలు తదితర అంశాలను ప్రస్తావించారు.
చంద్రయాన్ 3 సాధించిన చారిత్రాత్మక విజయం తోభారతదేశం గౌరవం, ఆత్మవిశ్వాసం పెరిగాయని ప్రధానమంత్రి శ్రీ నరేంద్ర మోదీ తన ప్రసంగంలో చేసిన వ్యాఖ్యలను శ్రీ చంద్రశేఖర్ తన ప్రసంగంలో ప్రస్తావించారు. నవ భారతదేశంలో యువతకు అపారమైన అవకాశాలు అందుబాటులోకి వచ్చాయని మంత్రి తెలిపారు.
“మహమ్మారి రూపంలో ఎదురైన సవాళ్లను భారతదేశం అధిగమించింది. అనేక దేశాలు ఇప్పటికీ సమస్యలతో సతమతమవుతున్నాయి. కఠోర శ్రమ, పట్టుదల,, సమర్థవంతమైన విధానాలు , కార్యక్రమాలను పటిష్టంగా అమలు చేయడం ద్వారా భారతదేశం సవాళ్ళను అధిగమించింది. 2022 అక్టోబరు లో ప్రారంభమైన రోజ్గార్ మేళా కార్యక్రమాన్ని ప్రభుత్వం చిత్తశుద్ధితో అమలు చేస్తోంది. యువతకు అవకాశాలు కల్పించడం ద్వారా భారతదేశం అద్భుతమైన ఆర్థిక వృద్ధిని సాధించింది. రోజ్గార్ మేళాల ద్వారా దాదాపు 6 లక్షల కొత్త ఉద్యోగాలు వచ్చాయి. ప్రజా సేవ అనే భావన ప్రధానమంత్రి శ్రీ నరేంద్ర మోదీ మరింత ప్రాముఖ్యతను సంతరించుకుంది. సహాయ మంత్రి శ్రీ రాజీవ్ చంద్రశేఖర్
ప్రభుత్వంలో ఉండటమంటే సేవ, పాలన, పేద, బలహీన వర్గాల సంక్షేమం కోసం పనిచేయడమే.. ఇది అధికారం, అధికారం లేదా నియంత్రణ కాదు" అని శ్రీ చంద్రశేఖర్ పేర్కొన్నారు.
ఆదివారం జరిగిన ప్రపంచ అథ్లెటిక్స్ ఛాంపియన్షిప్లు మరియు ఇటీవల జరిగిన చెస్ ఛాంపియన్షిప్లో భారతదేశం సాధించిన విజయాలను మంత్రి ప్రస్తావించారు.
“ప్రస్తుతం, నవ భారతదేశం సాధిస్తున్న అభివృద్ధి, సాధిస్తున్న విజయాలు స్పష్టంగా కనిపిస్తున్నాయి. చదరంగంలో ఆర్ ప్రజ్ఞానంద రెండో స్థానం సాధించాడు. సాయుధ దళాలకు చెందిన నీరజ్ చోప్రా కూడా ప్రపంచ ఛాంపియన్గా నిలిచాడు. మన అథ్లెటిక్స్ జట్టు కూడా ఛాంపియన్షిప్లలో అనూహ్యంగా రాణించింది. అంతేకాకుండా, INS విక్రాంత్ వంటి క్లిష్టమైన మిషన్లను అమలు చేయగల సామర్థ్యం ప్రపంచవ్యాప్తంగా ఉన్న ఆరు దేశాల సరసన చేరింది.. స్టార్టప్లు, ఇంజనీర్లు, ఇస్రో సహాయంతో భారతదేశం చంద్రుడిని విజయవంతంగా చేరింది" అని శ్రీ చంద్రశేఖర్ పేర్కొన్నారు.
ప్రభుత్వం ఉద్యోగాలు సాధించిన అభినందించారు. “ ప్రపంచంలోనే ఐదో అతిపెద్ద ఆర్థిక వ్యవస్థగా భారతదేశం అవతరించింది. జీ-20 అధ్యక్ష బాధ్యతలు నిర్వర్తిస్తున్న ప్రపంచంలో మూడవ అతిపెద్ద ఆర్థిక వ్యవస్థగా అవతరించడానికి సిద్ధంగా ఉంది. అభివృద్ధి చెందిన భారతదేశం అనేది ప్రజల కల. వికసిత భారతదేశం కలను సాకారం చేసే సామర్థ్యం యువ భారతదేశానికి ఉంది . సక్బా సాథ్ సబ్కా వికాస్ సబ్కా ప్రయాస్ సూత్రాన్ని అనుసరించి కలిసి నవ భారత నిర్మాణానికి బాధ్యత యువతపై ఉంది ." అని మంత్రి అన్నారు.
ఈరోజు రోజ్గార్ మేళా కార్యక్రమానికి శ్రీ రాజీవ్ చంద్రశేఖర్ ముఖ్య అతిథిగా హాజరయ్యారు, ఈ మేళాలు దేశవ్యాప్తంగా దాదాపు 45 ప్రదేశాలలో జరుగుతున్నాయి. దేశంలోని వివిధ ప్రాంతాల నుంచి ఎంపికైన అభ్యర్థులకు 51,000 నియామక పాత్రణలు అందించిన ప్రధానమంత్రి శ్రీ నరేంద్ర మోదీ ఈరోజు కార్యక్రమాన్ని ప్రారంభించారు. 10 లక్షల ప్రభుత్వ ఉద్యోగాలను అందించే లక్ష్యంతో రోజ్గార్ మేళా కార్యక్రమాన్ని 2022 అక్టోబర్ 22న ప్రధానమంత్రి ప్రారంభించారు.